**П О К А Н А**

На основание чл. 45, ал.17 от ЗЗО РЗОК – Хасково **ПОКАНВА** притежателите на разрешение за търговия на дребно с лекарствени продукти – аптеки, **да сключат договори за отпускане на лекарствени продукти.**

**Кандидатите следва да представят:**

1. Заявление по образец

2. Документ за актуална регистрация по националното законодателство, издаден от компетентен орган на съответната друга държава на кандидата – само за дружествата, регистрирани в друга държава – членка на Европейския съюз, или в държава – страна по Споразумението за Европейското икономическо пространство;

3. Разрешение за търговия на дребно с лекарствени продукти в аптека, издадено по реда на ЗЛПХМ – заверен от кандидата препис;

4. Договор за управление или трудов договор на ръководителя на аптеката в случаите, когато същият работи по трудово правоотношение – заверен от кандидата препис;

5. Декларация по образец съгласно приложение № 2 и копие от потвърдената регистрация на трудовите договори в НАП на работещите в аптеката магистър-фармацевти – заверен от кандидата препис;

6. Удостоверения за членство в Българския фармацевтичен съюз и за преминати форми за продължаващо медицинско обучение на ръководителя на аптеката и на работещите в нея магистър-фармацевти, издадени от съответната регионална колегия на БФС, с посочен адрес по месторабота на лицата според Националния електронен регистър на членовете на БФС – оригинал;

7. Данни за персонала, работещ в аптеката – приложение № 4 на договора;

8 Декларация за свързани лица по смисъла на § 1 от Търговския закон с други търговци на дребно с лекарствени продукти по образец съгласно приложение № 5.

9. Удостоверение за банкова сметка.

Образец от комплекта документи може да се получи в РЗОК – Хасково, стая № 708, отговорен служител - Нели Георгиева, тел. 038 607348, по заявка и на e-mail.

Документите да се представят в Деловодство на РЗОК – Хасково, ет. 6. в срок: **до 17.00ч на 15.01.2022г. включително.**

**Документите се разглеждат до края на следващия работен ден след подаване, но не по-късно от 15.01.2022г.**